איך ניתן ליצור קשר עם המשתמשים שלי ולהפוך את הגורם המאשר שלך לזמין?
לאחר שמדריך האישורים ייצור את הגורם המאשר שלך, השתמש/י בכפתור ״קובץ תצורת דואר…״ על-מנת לכתוב הודעת דוא״ל הכוללת את קובץ התצורה כקובץ מצורף. עליך לספק את כתובות הדוא״ל של המשתמשים שיבקשו ממך אישורים.

מהי התיקיה ״גורם מאשר״?
תיקיה זו מכילה קבצים המהווים את הגורם המאשר שלך. הם כוללים את קובץ התצורה ואת האישורים המהווים יחדיו את הגורם המאשר. 

איך ניתן לספק למשתמשים שלי אישורים של הגורם המאשר?
על-מנת שהמשתמשים שלך יוכלו להשתמש באישורים שלהם בהצלחה, עליך לספק להם את אישורי הגורם המאשר שיצרת. מדריך האישורים ייצור באופן אוטומטי קובץ PEM ‏(‎.pem) המכיל את האישורים הללו. קובץ זה ממוקם בתיקיה ״גורם מאשר״. עליך לספק קובץ ‎.pem זה למשתמשים הנמצאים במיקום מאובטח. לאבטחה מוספת, אל תשלח/י להם את הקובץ בדוא״ל. הפוך/י אותו לזמין בשרת קבצים מאובטח או במאגר LDAP. לחילופין, השתמש/י בכוננים נשלפים. כאשר המשתמש יפתח את קובץ ה-‎.pem, היישום ״גישה באמצעות צרור מפתחות״ יסייע לו לסמן את אישורי הגורם המאשר כ״אמינים״. אישורים שאינם אמינים יוצגו עם המלל ״אישור בסיס זה אינו אמין״.

איך ניתן להנפיק למשתמשים אישור חדש בטרם פג התוקף של האישור שלהם?
כאשר משתמש שולח לך הודעת דוא״ל עם בקשה לחתימה על אישור (CSR), הקפד/י לשמור הודעת דוא״ל זו על-מנת לחדש את האישור של משתמש זה בעתיד. לחץ/י על הקובץ המצורף בהודעת הדוא״ל על-מנת להנפיק אישור חדש. הנפק/י את האישורים החדשים לפני תאריך פקיעת התוקף של האישורים הקיימים על-מנת שהמשתמשים לא יצטרכו להטריח את עצמם לגבי בקשת אישור חדש.